Maikemisetso a Aforika Borwa a tshwanelo ya phitlhelelo ya tshedimosetso a tlotlomatsa maikarabelo a rona go ya ka molaotheo go diragatsa kwa tshwanelo ya fitlhelelo go tshedimosetso e e tshwerweng ke Puso kgotsa tshedimosetso e e tshwerweng ke lephata la poraefete.
Molao ke tsweletso ya tiragalo ya botlhokwa fa go lebelelwa setlwaedi sa maloba sa bosephiri se re se boneng go tswa dingwageng tse dintsi tsa puso ya bonnye e seng ka fa tshwanelong. Ka Molao o re tshuba lebone go tlisa kwa bokhutlong bosephiri le ditimalo tse di bontshang dingwaga tse dintsi tsa tsamaiso le puso ya kgethololo.
Molao wa Tsweletso ya Phitlhelelo ya Tshedimosetso, Nomoro 2 wa 2000, o tlamelela tshwanelo ya molaotheo ya phitlhelelo go tshedimosetso e e tshwerweng ke naga le mekgatlho ya poraefete jaaka nngwe ya maikemisetso magolo a yona.
Taolelo e e neilweng mmuso wa rona ke batho ba naga e e ne e le go dira diphetogo, tse di tla tokafatsang boleng ba matshelo a MaAforika Borwa otlhe. Molao sa botlhokwa, o tla oketsa kwa motheong o o tileng o re agelang mo go ona, mo patlong ya rona ya taolo e e siameng le maikarabelo.
Tirokgolo ya Molao wa 2000 wa Phitlhelelo go Tshedimosetso, o o neng wa itsesiwe ka Mopitlwe 2001 ke go dira setšhaba se mo go sona batho ba Aforika Borwa ba ba nang le tshwanelo ya go tshedimosetso. Karolwana e ntšha e ya peomolao e kgontsha MaAforika Borwa otlhe e seng fela go diragatsa ditshwanelo tsa bona ka botlalo, mme sa botlhokwa segolo go sireletsa gotlhe ga ditshwanelo tsa bona jaaka di beilwe mo Molaotheong. Molao wa Tsweletsoso ya Phitlhelelo go Tshedimosetso ke sedirisiwa sa botlhokwa mo go maatlafatseng ditshiamelo ka fa gare ga Molaotlhomo wa Ditshwanelo jaaka o tlhagisitswe mo Molaotheong.
Molao waTsweletso ya Phitlhelelo ya Tshedimosetso o tlhagisetsa setšhaba sa Aforika Borwa tsela go nna le motswedi wa thuso kwa phitlhelelong ya tshedimosetso go tswa nageng le ditheong tsa poraefete.
Molao o, o moša o tlaleletsa tlhokego ya ditheo tsotlhe go dira ka gale ka tshwanelo le go nna maikarabelo mo ditirong tsotlhe tsa tsona. Molao o moša o o itsesitswe jaaka kgato e nngwe go tlhola botshelo bo bo botoka ka go tlamela baagi ka mekgwa e e bonolo ya go tshedimosetso e e tla dirang gore ditheo tsa poraefete le tsa setšhaba di rwale maikarabelo a ditiro tsa tsona.
Go ya ka Molao wa Phitlhelelo ya Tshedimosetso, Motlhankedi wa Tshedimosetso o tlhomilwe/emiseditswe go tlhomamisa tsamaiso ya tirego ya phitlhelelo go tshedimosetso/direkoto. Go tlaleletsa, Batlatsa Batlhankedi ba Tshedimosetso ba tlhomilwe/emiseditswe go thusa Motlhankedi wa Tshedimosetso ka tiro e.
LEINA : Rre V.W.D.
LEINA : Rre V.W.
Go ya ka Molao 2000, wa Phitlhelelo go Tshedimosetso, motho ofe o na le tshwanelo ya go kopa phitlhelelo ya tshedimosetso/direkoto tse di tshwerweng ke Puso kgotsa Mokgatlho wa Setšhaba. Gore o fitlhelele direkoto, motho o tshwanetse go tlatsa foromo ya kopo ya phitlhelelo ya tshedimosetso. Foromo e tshwaragantswe jaaka Mametlelelo E. Foromo e e tshwanetse go romelwa kwa go Motlhankedi wa Tshedimosetso, kwa dintlheng tsa kgolagano tse di fa godimo. Ka jalo, kopo ga e ne e dirwa pele madi a duelwa.
Fa madi a duetswe, Motlhankedi wa Tshedimosetso o tla laela badiri ba ba maleba go ntsha di/rekoto tse di amegang.
Kwalelano e laolwa le go tsamaisiwa go ya ka dithulaganyo tse tharo tsa go faela tse di atlanegisitsweng go dirisiwa mo kantorong ke Diakhaefe tsa Porofense. Kwalelano yotlhe malebana le merero ya badiri e tsamaisiwa ke Thulaganyo e e Tshwanang ya go Faela Ditiro tsa Badiri ; ditiro tse dingwe tsotlhe tse di amanang le kwalelano di laolwa ke Thulaganyo e e Tshwanang ya go Faela Ditiro ya Badiri. Dithulaganyo tse pedi tse di tshwanang tsa go faela di a gapelediwa mo mafapheng otlhe mo Botsamaisng ba Porofense ya Kapa Bokone (NCPA). Kwalelano yotlhe malebana le kologano ya ditiro tsa Kantoro ya Tona e laolwa ke Kologano ya Ditiro ya go Faela e e rebotsweng, e e tshwanang e le esi kwa Kantorong ya Tona mme e sa dirisiwe gope mo mafapheng a mangwe mo NCPA. Difaele tsa batho tse di bulwang go ya ka ditsela tse tharo tse di bontshiwa mo Rejisetareng ya Difaele tse di Butsweng.
Direkoto tse dingwe di laolwa le go tsamaisiwa go ya ka Thulaganyo ya Taolo ya Direkoto, e e iseng e rebolwe ke Diakhaefe tsa Porofense.
Ofisi ya Tona e na le mokgwa o le mongwe wa yona wa go faela o o rebotsweng o o ka se dirisiweng ke diyuniti tse dingwe mo Kantorong ya Tona.